לולואים

לולואים הם יצורים קסומים שחיים בארץ קסם בין שורשי העצים.

מראה
הם עגולים לגמרי, מכוסים פרווה צהובה רכה. מגופם השמן יש להם זוג ידיים ורגליים מכוסים גם הם בפרווה. מקודקודם מבצבץ תלתל זהוב מסורק בקפידה וקשור בסרט צבעוני, עיניהם תכולות וגדולות עם ריסים ארוכים ומעוגלים, שפתיים משורטטות ואף קטן סולד. הידיים שלהם דקיקות והרגליים שלהם דקיקות אפילו יותר, בכל יד יש שתי אצבעות. אחת קטנה ודקה ואחת שמנה.

תפקיד
הם נראים מתוקים מאוד, אבל הם מפונקים ולא עושים כלום בעצמם. אפילו לא אכילה או רחיצה. יש להם דרישות רבות לגבי דברים ספציפיים שהם רוצים. התפקיד שלהם זה להיות מתוקים.

בארץ קסם
הלולואים איבדו את ביתם בשריפה בחורשה. בזמן שחפרפרות השיפוץ בנו להם את הבתים מחדש, הם התארחו בבתי הפיות.

הם כאמור לא עושים שום דבר, התפקיד שלהם זה להיות מתוקים. הם ניצלו מהשריפה בעזרתם של חיות היער, אבל בשעת סכנה הם גם יכולים ללכת מהר יותר.

טוליפ אירחה אצלה ארבעה לולואים, רוב הטיפול בהם נפל על פיות הבית. גם אצל פרזיה התארחו הלולואים.

יש להם דרישות רבות לדברים ספציפיים שהם רוצים והם משגעים את הפיות ופיות הבית.